**VIŠJA STROKOVNA ŠOLA ZA GOSTINSTVO IN TURIZEM MARIBOR**

*(velikost pisave 14/krepko)*

**Predviden NASLOV**

*(velikost pisave 18/krepko)*

*Napotek: naslov mora jasno odražati praktično vrednost aplikativnega dela, kar pomeni, da študent doda svoj praktični doprinos. Če je diplomsko delo vezano na podjetje in če podjetje odobri rabo naziva, se izpostavi naziv podjetja v naslovu.*

**DISPOZICIJA DIPLOMSKEGA DELA**

 *(velikost pisave 14/krepko)*

**Mentor, mentorica: Ime Priimek študenta, študentke**

**Somentor, somentorica:**

*(velikost pisave 14/krepko)*

*Napotek: priporoča se imenovanje somentorja iz gospodarstva, če so naloge vezane na podjetje, ki soglaša z uporabo imena. Somentor je tudi oseba, ki ima strokovno znanje s področja izbrane teme.*

**Kraj, leto**

*(velikost pisave 14/krepko)*

# 1 TEMA IN OBSEG NALOGE

Področje raziskovanja: (*Napotek: naštejemo, katerih področij se bo tema dotikala*)

*Primer: hotelsko poslovanje*

*Primer: športna vadba, zdravje, velnes, prehrana ...*

Tema: (*Napotek: tema je vezana neposredno na naslov*)

*Primer: uspešnost in učinkovitost zaposlenih*

*Primer: Naslov: Priprava programa za vadbo zdrave hrbtenice / Tema: Programi vadbe za zdravo hrbtenico*

Raziskovalni problem: *(Napotek: napišemo, kaj želimo z nalogo doseči, preučiti, dokazati ...)*

*Primer: razvoj učinkovitosti pri zaposlenih v hotelu X*

*Primer: metode vadbe za zdravo hrbtenico, motiviranost za dotično vadbo ...*

Obseg raziskovanja: (*Napotek: napišemo, kako bomo to z nalogo dosegli, preučili, dokazali in dodamo praktični doprinos k nalogi na podlagi ugotovljenega*.)

*Primer: ugotavljanje uspešnosti in učinkovitosti s pomočjo anket, intervjujev analiz poslovanja; ugotavljanje zadovoljstva zaposlenih; izdelava strokovnih podlag za strategijo razvoja kadrov.*

*Primer: ugotavljanje motiviranosti za vadbo, izdelava brošure za program vadbe.*

# 2 NAMEN DIPLOMSKEGA DELA

Napotek: namen naj zajema vsaj 300 besed ali približno pol strani. Opis **namena** pisnega dela pove, zakaj smo se odločili obravnavati določen raziskovalni problem, zato napišemo, kaj nas je pritegnilo k izbrani temi (razen seveda obveznost s strani študijskega programa) – ali nameravamo obravnavati problem, ki pred tem še ni bil raziskan, ali pa je to problem, ki so ga izpostavljali že drugi, pa vidimo drugačno rešitev, ali je potrebno stare ugotovitve in pogled na izbrani problem dopolniti, posodobiti ali spremeniti. Priporoča se, da se navede vir, ki nas je pritegnil k pisanju o izbrani temi.

# 3 CILJI DIPLOMSKEGA DELA

Napotek: Priporoča se, da cilje razdelimo na teoretični in empirični del naloge.

Pri **ciljih** navedemo, kaj želimo doseči oziroma kaj bo rešitev našega raziskovalnega problema prinesla. Število ciljev, ki si jih zastavimo, je odvisno od obsega našega raziskovanja.

Če smo za raziskavo izbrali npr. problem »uspešnost in učinkovitost zaposlenih«, so lahko cilji naslednji:

 opredeliti dejavnike, ki vplivajo na neučinkovitost zaposlenih,

 opredeliti dejavnike, ki vplivajo na neuspešnost zaposlenih,

 opredeliti predloge merjenja učinkovitosti zaposlenih,

 predlagati ukrepe za zvišanje učinkovitosti zaposlenih.

V nadaljevanju, v preglednici 1, vam predstavljamo primere ustrezno in neustrezno opredeljenih ciljev.

**Preglednica 1: Primeri ciljev**

|  |  |
| --- | --- |
| **Neustrezno opredeljeni cilji**  | **Ustrezno opredeljeni cilji**  |
| * obravnavati neučinkovitost zaposlenih v podjetju

*(s pojmom »obravnavati« opredeljujete vašo aktivnost, ne pa cilj, ki ga boste s to aktivnostjo dosegli)* * ukvarjal-a se bom z odstopanji v učinkovitosti zaposlenih na enakem delovnem mestu

*(s pojmom »ukvarjati« opredeljujete vašo aktivnost, ne pa cilj, ki ga boste s to aktivnostjo dosegli)* * ugotavljal-a bom, kaj vpliva na zviševanje učinkovitosti manj učinkovitih zaposlenih

*(s pojmom »ugotavljati« opredeljujete vašo aktivnost, ne pa cilj, ki ga boste s to aktivnostjo dosegli)* * obravnavati primerno promocijsko ponudbo za nastop na sejmu

*(s pojmom »obravnavati« opredeljujete vašo aktivnost, ne pa cilj, ki ga boste s to aktivnostjo dosegli)* * preučil bom literaturo

*(preučitev literature ni cilj, ampak metoda, s katero zagotovite osnovni pogoj za obravnavo problema in opredelitev ciljev)* * anketirati zaposlene v podjetju o delovnem času in njihovem zadovoljstvu

*(anketiranje je metoda, s katero boste prišli do nekega cilja)* * analizirati zadovoljstvo zaposlenih v podjetju X z delovnim časom

*(analiziranje je metoda, s katero boste prišli do nekega cilja; glejte točko 5)* * izboljšati preskrbo podjetja s pomožnim materialom

*(to je namen)* * analizirati uspešnost ukrepov za izboljšanje preskrbe podjetja s pomožnim materialom

*(analiziranje je metoda, s katero boste prišli do nekega cilja)* * primerjati zadovoljstvo kupcev z dvema različicama izdelkov

*(primerjanje je metoda, s katero boste prišli do nekega cilja)*  | * opredeliti velneški produkt
* opredeliti vzroke odstopanj v učinkovitosti zaposlenih na enakem delovnem mestu *(to sicer ni rešitev, je pa analiza in ugotovitve)*
* izpostaviti jedi, ki so najmanj občutljive za transport
* ustvariti slikovno gradivo za socialna omrežja
* izdelati predlog izboljšav na podlagi analize različnih virov
* pokazati priljubljenost ajde med različnimi starostnimi skupinami potrošnikov
* pridobiti vpogled v razvoj trajnostnega turizma
* podati predloge za uspešnejšo preskrbo podjetja
* Izboljšati ponudbo term na področju vključevanja dietne prehrane
* opredeliti razlike v zadovoljstvu kupcev z dvema različicama izdelkoma
* opredeliti vzroke za razlike v zadovoljstvu kupcev z dvema različicama izdelkoma
 |

Nasvet: cilje opredelite konkretno: **predlagati, ovrednotiti, oceniti, podati, pripraviti, izdelati, oblikovati** … Izogibajte se presplošnim opredelitvam: obravnavati, ukvarjati se, spremljati, ugotoviti …

# 4 OSNOVNE TRDITVE OZIROMA HIPOTEZE

Napotek: **Hipoteza** je trditev, ki je verjetna, a še ni preverjena. Pomeni, da zapišemo nekaj, kar predvidevamo, da je možno in to poskušamo dokazati s svojim (praktičnim/raziskovalnim) delom. Število zastavljenih hipotez je odvisno od zahtevnosti raziskovalnega problema in od števila zastavljenih ciljev. Priporočamo omejiti število hipotez na 2-4, da jasno odražajo raziskovalni problem.

Vsaka hipoteza se mora nanašati na **problem**, ki ga bomo obravnavali, biti mora **logična** in takšna, da se jo da **preveriti** in mora biti **merljiva.**

*Primer:*

*Kako od izhodišča problema k hipotezam? V točki 1 je izpostavljen raziskovalni problem in na podlagi tega smo zastavili cilje, iz katerih izhajajo hipoteze.*

*Zdaj lahko postavimo primere hipotez:*

*Izhodišče za hipotezo je npr. Maribor je odlična destinacija za športni turizem.*

*Hipoteza 1: Več kot 60 % anketirancev je mnenja, da ima Maribor ustrezno urejene kolesarske poti.*

*Izhodišče je raziskava pridelava lokalnih pridelkov v kulinariki.*

*Hipoteza 2: Vsaj 30 produktov iz lokalnih buč ima certifikat »Naše najboljše« za dotično destinacijo.*

*Izhodišče je: Izdelava programa za doživetje v dotični destinaciji.*

*Hipoteza 3: 50 % anketirancev bi se želelo udeležiti doživetja na dotični destinaciji.*

# 5 METODE RAZISKOVANJA

Napotek: Pri pripravi naloge bomo zagotovo uporabljali številne metode. Pri opredelitvi te točke odgovarjamo na vprašanje, **kako** bomo preučevali tisto, kar nas zanima. Najverjetneje se bomo srečali z naslednjimi metodami in tehnikami:

* študij literature (v tiskani in elektronski obliki),
* proučevanje letnih poročil in drugih poslovnih listin/knjig podjetja,
* opisovanje določenega pojava (deskripcija),
* združevanje (kompilacija),
* primerjava (komparacija),
* študija primerov,
* anketiranje,
* osebni razgovori,
* analiza in interpretacija primarnih in sekundarnih virov …

V primeru da smo pri nalogi uporabili tehniko anketiranja, je potrebno opredeliti tudi način zbiranja, urejanja in obdelave podatkov.

*Primer:*

*V teoretičnem delu bom na osnovi prebrane literature, navedene v seznamu literature, z metodo deskripcije razložil osnovne pojme. Različne vire sem medsebojno primerjal in združil.*

*V empiričnem (praktičnem) delu bom izvedel anketiranje zaposlenih. Podatke prikazujem tabelarično in grafično.*

**5.1 Omejitve pri pisanju diplomskega dela**

Napotek: opišemo, kje vidimo omejitve, težave ali odstopanja pri pisanju diplomskega dela ali raziskovanju.

# 6 PREDVIDENA VSEBINA OZIROMA KAZALO

Napotek: Osnovni namen kazala je jasnost in preglednost naloge. Bralcu omogoča hiter dostop do želenega poglavja. Kazalo je postavljeno na začetek diplomskega dela.

Vsebovati mora naslove in podnaslove (vključno s seznami kratic, tabel, skic, virov ipd.).

Kazalo vsebuje uvod ter naslove treh ali štirih glavnih poglavij, iz katerih bo vidno, kako bo delo sestavljeno oz. kako si bodo sledila poglavja. Zadnje poglavje je sklep ali zaključek.

Poglavja morajo biti med seboj logično povezana, kar pomeni, da je vsako naslednje poglavje smiselno nadaljevanje prejšnjega. Tudi podpoglavja morajo biti med seboj logično povezana. To pomeni, da posamično podpoglavje ločeno obravnava določeno področje, ki spada v glavno poglavje, če je le mogoče pa mora vsako naslednje podpoglavje smiselno nadaljevati prejšnjega.

Analiza raziskave je v kazalu postavljena pred perspektivnim delom, torej pred zaključki, predlogi, programi, mnenji.

Primer kazala:

**1 UVOD**

* 1. **Opredelitev problema**
	2. **Namen in cilji dela**
	3. **Osnovne trditve oziroma hipoteze**
	4. **Metode raziskovanja**
1. **TEORETIČNI DEL**

**2.1 Podnaslovi podpoglavij, ki obravnavajo teorijo**

**3 EMPIRIČNI DEL**

**3.1 Podnaslovi, ki obravnavajo analizo raziskave, potrjevanje hipotez, ugotovitve, predloge ...**

**4 PERSPEKTIVNI DEL**

**4.1 Podnaslovi, ki povezujejo teorijo in prakso, konkreten praktičen doprinos naloge (denimo predlog novega turističnega produkta, predlog brošure, kataloga standardov zaposlenih, novega jedilnika itd.)**

**5 ZAKLJUČEK/SKLEP**

**6 VIRI IN LITERATURA**

**PRILOGE**

# 7 PREDVIDENI VIRI

Napotek: Predvidenih virov napišemo vsaj za eno stran. Pri tem gledamo *Navodila za navajanje virov*, ki so dostopna na spletni strani VSGT Maribor. Predlagamo, da se uporabljajo viri, ki so mlajši od 5 let. Nalogi daje težo uporaba tuje literature in virov. Vsaj polovica vseh naštetih virov mora biti pisnih virov (ne elektronskih). Skripte, študijska gradiva in učbeniki so lahko zgolj pomožni vir in ne glavni vir diplomskega dela.

**PRILOGE:**

Dispoziciji je potrebno priložiti predlog (prototip) anketnih vprašanj ali intervjuja, če se bo uporabil kot merski inštrument pri metodah raziskovanja.

**SPLOŠNA NAVODILA**

V dispoziciji uporabljajte formalni jezik, strokovno terminologijo in isto osebo pisanja skozi celotno dispozicijo (1. oseba ednine ali 1. oseba množine). Dispozicije ni potrebno lektorirati, mora pa biti slovnično in jezikovno ustrezna.

Upoštevajte tehnična navodila (razmiki, številčenje naslovov ipd.), kot veljajo za diplomsko delo.